钦定古今图书集成/理学汇编/学行典/第139卷 > 袁宏道广庄 > 《蜀道难》唐·李白
## 钦定古今图书集成/理学汇编/学行典/第139卷 > 袁宏道广庄 > 《蜀道难》唐·李白

“噫。吁戏危乎高哉，蜀道之难难于上。青天蚕丛及鱼
凫，开国何茫然。尔来四万八千岁，不与秦塞通人烟。
西当太白有鸟道，可以横绝峨眉巅。地崩山摧壮士
死，然后天梯石栈相钩连。上有六龙回日之高标，下
有冲波逆折之回川。黄鹤之飞尚不得过，猿猱欲度
愁攀援。青泥何盘盘，百步九折萦岩峦。扪参历井仰”
胁息，以手抚膺坐长叹。“问君西游何时还，畏途巉岩
不可攀。但见悲鸟号古木，雄飞雌从绕林闲。又闻子
规啼夜月愁空山。蜀道之难难于上青天，使人听此
凋朱颜。”连峰去天不盈尺，枯松倒挂倚绝壁。飞湍瀑
流争喧豗，砅厓转石万壑雷。其险也如此。嗟尔远道
之人胡为乎来哉？剑阁峥嵘而崔嵬，一夫当关，万夫
莫开。所守或匪亲，化为狼与豺。朝避猛虎，夕避长蛇。
磨牙吮血，杀人如麻。锦城虽云乐，不如早还家。《蜀道
之难》，难于上青天。侧身西望长咨嗟。